### Beslutningstema

Sundhedsudvalget skal i denne sag tage stilling til vedtægtsændringer for Selvhjælp Sydvest.

### Historik

Selvhjælp Sydvest har siden år 2019 haft en partnerskabsaftale med Tønder Kommune, som bl.a. vedrører kommunalt tilskud til foreningens drift og lønudgifter.

### Sagsfremstilling

Selvhjælp Sydvest har på foreningens ordinære generalforsamling den 13. marts 2024 godkendt alle bestyrelsens forslag til vedtægtsændringer.

De vigtigste ændringer er foretaget i § 2, hvor støtte i form af individuelle samtaler er bortfaldet, og det er præciseret, at støtten sker i form af selvhjælps- og netværksgrupper. Endvidere er målgruppen afgrænset til at omfatte indbyggere i Tønder Kommune og omegn, hvor det før var alle borgere. I § 2 er det endvidere tilføjet, at foreningen er uafhængig af "kommercielle og økonomiske interesser", således at der nu står: "Foreningen er uafhængig af politiske, religiøse, etniske, behandlingsmæssige, kommercielle og økonomiske interesser".

I § 4 er der foretaget ændringer i forhold til tavshedspligt og Selvhjælp Zenia Clausen privatlivspolitik.

Derudover er der i paragrafferne 2, 4, 5 og 9 foretaget nogle mindre redaktionelle ændringer og præciseringer i vedtægten.

Ifølge foreningens vedtægter kan vedtægtsændringer vedtages på en ordinær generalforsamling, såfremt ændringerne er vedlagt indkaldelsen, og at 2/3 af de fremmødte stemmer for ændringerne.

Forslaget til vedtægtsændringer, de nye vedtægter, vedtægterne fra 2017 og referatet fra generalforsamlingen, er vedlagt sagen som bilag.

### Indstilling Fagchef for Sundhed, Kultur og Frivillighed indstiller,

|  |  |
| --- | --- |
| at | vedtægtsændringerne godkendes, og |
| at | indstillingen videresendes til Kommunalbestyrelsen. |

Beslutning fra Sundhedsudvalget, 10. juni 2024, pkt. 5:

Indstillingen anbefales.

### Beslutning

Indstillingen godkendt.